Fiteny sinoa
Ny fiteny sinoa dia fiteny voasokajy ao amin' ny fiteny sinô-tibetaina. 1,3 lavitrisa mahery ny isan' ny olona miteny sinoa eto an-tany. Ny teny sinoa dia ao amin' ny vondron-tenin' ny fiteny sinitìka, izay antsona hoe "sinoa".

Salpan' ny fiteny sinoa 

 fiteny sinoa mandarina : izay manana sata ofisialy any amin'ny Repoblika Entim-bahoakan'i Sina ary any Taiwan. Io fiteny io dia ny endrika laminan'ny fiteny sinoa tavaratra izay nomena sata ofisialy. 
 fiteny wu, izay ampiasaina ao amin' ny faritanin' i Jiangsy ary ao amin' i Zhejiang (mpiteny 77 tapitrisa eo ho eo)
 fiteny kantôney, tenenina ao amin' ny faritanin' i Guangdong, i Guangxi ; manana sata ôfisialy any Hong Kong, Macao, Azia Atsimo-Atsinana ary tenenin' ny ankamaroan' ireo Sinoa nifindra monina (71 tapitrisa no isan' ny mpiteny).
 fiteny gan izay tenenina ao amin' ny faritanin' i Jiangxi, ary manana isa-mpiteny eo amin' ny 31 tapitrisa eo ho ao.
 fiteny hakka tenenina ao amin' ny tapany avaratr' i Guangdong sy Fujian ary Taiwan (manana mpiteny miisa 34 tapitrisa).
 fiteny min  izay hita ao amin' ny faritanin' i Guangdong, ny Fijian ary Taiwan (manana mpiteny miisa 60 tapitrisa).
 fiteny xiang ao Hunan (36 tapitrisa no miteny azy).
 fiteny jin any amin' ny tapany avaratr' i Sina, karazany amin' ny teny sinoa avaratra (ary noho izany amin' ny fiteny mandarina).
 fiteny hui karazany amin' ny teny wu.
 fiteny ping karazany amin' ny teny kantôney.

Fanoratana 
Ny soratra anoratana ireo teny sinoa ireo dia tokana ihany, fa ny fanononana azy fotsiny no samihafa. Ny soratra ampiasaina amin' ny teny sinoa dia mifototra amin' ny kisarisary, izay nivoatra hatranihatrany noho ny fanatsorana azy ireo. Ankehitriny dia roa no isan' ny endri-tsoratry ny teny sinoa, ny tarehin-tsinoa nentindrazana (ampiasaina ao Taiwan sy ao Hong kong) izay tsy nanatsotra ny endriky ny sinôgrama, ary ny tarehin-tsoratra sinoa notsorina (ampiasaina ao Sina Entim-Bahoaka), nipoitra tamin' ny taona 1956 tany Sina Entim-Bahoaka.

Misy ihany koa ny soratra antsoina hoe nüshu, ampiasain' ny vehivavy tsy mahazo manoratra.

Any amin' ny faritra mizaka-tena dia ampiasaina ihany koa ny soratra teratany toa ny dongba na ny dai.

Dikan-tsoratra amin' ny abidy latina 
Maro ireo dikan-tsoratra amin' ny abidy latina izay ampaisaina ho an'ny teny sinoa:
 Ny hanyu pinyin, izay ampaisain' ny Repoblika Entim-Bahoakan' i Sina ;
 Ny bopomofo, ampiasaina any Taiwan ;
 Ny EFEO (École française d'Extrême-Orient) ;
 Ny Wade-Giles (ho an' ny fiteny putonghua) ary ny Yale (ho an' ny fiteny kantôney sy ny fiteny putonghua), ampiasain' ny firenena anglôsaksôna :
 Ny jyuting, ampiasaina any Hong Kong;

Fiteny